जालंधर। मानवता की सेवा करने वालों का साथ तो खुद भगवान देते हैं...यह धारणा लेकर चल रहे जालंधर के सिविल अस्पताल के एमडी मेडिकल स्पेशलिस्ट डा. कश्मीरी लाल। वह एक ऐसे चिकित्सक है जो अपने मरीजों के लिए कुछ भी कर जाने का मादा रखते हैं। उनके काम के चर्चा राज्य सहित नई दिल्ली तक है। इसके लिए राज्य सरकार ने उन्हें 2008 में स्टेट अवार्ड देकर सम्मानित भी किया था। विश्व चिकित्सक दिवस पर डा. कश्मीरी लाल ने अपने दिल के विचारों को अमर उजाला के साथ सांझा किया।